open-index/open-wikipedia-markdown huggingface dataset:
மாலிப்டினம் ஈரார்சனைடு

**மாலிப்டினம் ஈரார்சனைடு** (*Molybdenum diarsenide*) MoAs2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மாலிப்டினம் தனிமத்தின் ஆர்சனைடு உப்பு என்று இது கருதப்படுகிறது. Mo2As3, மற்றும் Mo5As4 என்பவை மாலிப்டினத்தின் இதர ஆர்சனைடுகளாகும்.
## தயாரிப்பு
570 பாகை செல்சியசு வெப்பநிலையில் மாலிப்டினமும் ஆர்சனிக்கும் சேர்ந்து வினைபுரிந்தால் மாலிப்டினம் ஈரார்சனைடு உருவாகிறது.

## இயற்பியல் பண்புகள்
மாலிப்டினம் ஈரார்சனைடு கருப்பு நிறத் திண்மமாகப் படிகமாகிறது. மற்றும் 0.41 கெல்வின் கடத்துத் திறன் கொண்ட ஒரு மீக்கடத்தியுமாகும். 12 என்று எண்ணிடப்பட்ட இடக்குழுவில் ஒற்றைச் சரிவச்சு படிக அமைப்பில் இது படிகமாகிறது.  மாலிப்டினம் இருபாசுபைடு போன்ற அதே கட்டமைப்பை கொண்டுள்ளது. செறிவூட்டப்பட்ட ஐதரோகுளோரிக் அமிலம் அல்லது ஐதரசன் பெராக்சைடில் இது கரையாது. ஆனால் நைட்ரிக் அமிலம், சூடான செறிவூட்டப்பட்ட கந்தக அமிலம் மற்றும் இராச திராவகம் ஆகியவற்றில் எளிதில் கரையும். 
## மேற்கோள்கள்

பகுப்பு:மாலிப்டினம்(VI) சேர்மங்கள்
பகுப்பு:ஆர்சினைடுகள்
புத்திரன்கோட்டை அகத்தீசுவரர் கோயில்

**புத்திரன்கோட்டை அகத்தீசுவரர் கோயில்** என்பது தமிழ்நாடு மாநிலத்தில் காஞ்சிபுரம் மாவட்டத்தின் புத்திரன்கோட்டை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் அகத்தீசுவரர் மற்றும் தாயார் முத்தாம்பிகை ஆவர். இக்கோயிலில் 2017ஆம் ஆண்டு செப்டம்பர் மாதம் கும்பாபிசேகம் நடைபெற்றது.

கடல் மட்டத்திலிருந்து சுமார் 64 மீட்டர் உயரத்தில் அமைந்துள்ள புத்திரன்கோட்டை அகத்தீசுவரர் கோயிலின் புவியியல் ஆள்கூறுகள்,  ஆகும்.

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
## மேற்கோள்கள்

## வெளி இணைப்புகள்
* GeoHack - புத்திரன்கோட்டை அகத்தீசுவரர் கோயில்

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பிரசேர்டு நா நகரா

thumb|282x282px| பிரசேர்டு நா நகரா
**பிரசேர்டு நா நகரா** (*Prasert na Nagara*)  (  ,RTGS: பிரசோத் நா நகோன்),   தாய்லாந்து நாட்டினைச் சேர்ந்த அறிஞர் ஆவார். இவர் 1919ஆம் ஆண்டு மார்ச் மாதம் 21ஆம் தேதி பிறந்தார். பண்டைய தாய் கல்வெட்டுகள் பற்றிய ஆய்வுகளுக்கு மிகவும் பிரபலமானவர் ஆவார். இவர் பொறியியல் மற்றும் புள்ளியியல் பாடங்களை பயின்றுள்ளார். இவர் கசெட்சார்ட் பல்கலைக்கழகத்தில் பேராசிரியராகப் பணியாற்றினார். பல்கலைக்கழகத்தில் துணைத் தலைவராகவும், பல்கலைக்கழக விவகார அமைச்சின் நிரந்தர செயலாளராகவும் பணியாற்றினார். வரலாறு, தொல்லியல் மற்றும் மொழியியல் ஆகியவற்றில் இவரது செல்வாக்கு மிக்க பணிகளில் சுகோத்தாய் இராச்சியத்தின் வரலாறு மற்றும் தாய்மொழி குடும்பத்தின் அமைப்பு ஆகியவை அடங்கும். இவர் 2019ஆம் ஆண்டு மே மாதம் 7ஆம் தேதி இறந்தார்.

## மேற்கோள்கள்

பகுப்பு:2019 இறப்புகள்
பகுப்பு:1919 பிறப்புகள்
பகுப்பு:தாய்லாந்து
இரேனியம்(III) புரோமைடு

**இரேனியம்(III) புரோமைடு** (*Rhenium(III) bromide*) Re3Br9 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  கருப்பு நிறத்தில் பளபளப்பான ஒரு படிகத் திண்மமாக இது காணப்படுகிறது. . இரேனியம்(III) புரோமைடு தண்ணீருடன் வினைபுரிந்து இரேனியம்(IV) ஆக்சைடை உருவாக்குகிறது. கட்டமைப்பில் இது இரேனியம்(III) குளோரைடுடன் சம கட்டமைப்பு கொண்டதாக உள்ளது.

## தயாரிப்பு
நைட்ரசன் வாயுச் சூழலில் 500 பாகை செல்சியசு வெப்பநிலையில் இரேனியம்  உலோகம் புரோமின் வாயுவுடன் வினைபுரிந்து  இரேனியம்(III) புரோமைடு உருவாகிறது.:
:6Re + 9Br2 → 2Re3Br9 

ஒருவேளை வளிமண்டலத்தில் ஆக்சிசன் வாயுச் சூழல் இருந்தால் இரேனியம்(III) ஆக்சிபுரோமைடு உருவாகும்.

இருப்பினும், பொட்டாசியம் அறுபுரோமோயிரேனேட்டு(IV) சேர்மத்துடன் வெள்ளி நைட்ரேட்டு சேற்த்து வினைபுரியச் செய்து  இரேனியம்(III) புரோமைடு தயாரிப்பதே மிகவும் பொதுவான ஒரு தயாரிப்பு முறையாகும். இவ்வினையில் வெள்ளி அறுபுரோமோயிரேனேட்டு(IV) சேர்மம் முதலில் உருவாகும்.  பின்னர் இந்த சேர்மத்தை 600 பாகை செல்சியசு வெப்பநிலைக்கு வெப்பப்படுத்தி இரேனியம்(III) புரோமைடு தயாரிக்கப்படுகிறது.
:K2ReBr6 + 2AgNO3 → Ag2ReBr6 + 2KNO3
:6Ag2ReBr6 → 12AgBr + 3Br2 + 2Re3Br9

இரேனியம்(V) புரோமைடை வெப்பச் சிதைவுக்கு உட்படுத்தி  இரேனியம்(III) புரோமைடு தயாரிப்பது மற்றொரு மாற்று வழிமுறையாகும். 
 
## மேற்கோள்கள்

பகுப்பு:இரேனியம் சேர்மங்கள்
பகுப்பு:புரோமைடுகள்
உருத்தேனியம்(III) புரோமைடு

**உருத்தேனியம்(III) புரோமைடு** (*Ruthenium(III) bromide*) RuBr3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  உருத்தேனியம் தனிமமும் புரோமினும் சேர்ந்து வினைபுரிந்து அடர் பழுப்பு நிறத்தில் உருத்தேனியம்(III) புரோமைடு உருவாகிறது. 400 பாகை செல்சியசு வெப்பநிலைக்கு மேல் இச்சேர்மம் சிதைவடைகிறது.

## தயாரிப்பு
720 கெல்வின் வெப்பநிலை மற்றும் 20 பார் அழுத்தத்தில் உருத்தேனியம் தனிமமும் புரோமினும் சேர்ந்து உயர் வெப்பநிலையில் வினைபுரிந்தால் உருத்தேனியம்(III) புரோமைடு உருவாகும் :

:2 Ru + 3 Br2 → 2 RuBr3

## கட்டமைப்பு
உருத்தேனியம்(III) புரோமைட்டின் படிக அமைப்புகளில் இணையான (RuBr3)∞ நெடுவரிசைகள் உள்ளன. 384 கெல்வின் வெப்பநிலையில் அதாவது 110 பாகை செல்சியசு வெப்பநிலையில் உருத்தேனியம்(III) புரோமைடு கட்டமாற்றத்திற்கு உட்படுகிறது. இம்மாற்றத்தின் போது நீண்டும் குறுகியும் மாறி மாறி உள்ள Ru-Ru தூரங்களைக் கொண்ட Pnmm இடக்குழுவிலுள்ள நேர்சாய்சதுரக் கட்டமைப்பிலிருந்து  TiI3 போன்ற  P63/mcm இடக்குழுவில் (சராசரியாக) சமமான Ru-Ru தூரத்துடன் கூடிய ஓர் ஒழுங்கற்ற அறுகோணக் கட்டமைப்பிற்கு மாறுகிறது. சீர்குலைந்த இப்பல்லுருவத்தில்  Ru-Ru தூரங்கள் உண்மையில் சமமாக இருப்பதாக தோன்றுவதில்லை, ஆனால் இரண்டு வெவ்வேறு நெடுவரிசை இணக்கங்களின் சீரற்ற விநியோகம் காரணமாக இது இவ்வாறு தோன்றும். இரண்டு பல்லுருவத் தோற்றங்களும்  அறுகோண நெருக்கப் பொதிவு புரோமைடு அயனிகளைக் கொண்டிருக்கின்றன. 

## மேற்கோள்கள்

பகுப்பு:ருத்தேனியம்(III) சேர்மங்கள்
பகுப்பு:புரோமைடுகள்
பகுப்பு:பிளாட்டினம் குழு ஆலைடுகள்
ஐரோப்பிய விண்வெளிக் கண்காணிப்பு

**ஐரோப்பிய விண்வெளிக் கண்காணிப்பு** (எசுட்டிராக்-ESTRACK) என்பது ஐரோப்பிய விண்வெளி நிறுவனத்திற்குச் சொந்தமான பல தரை விண்வெளிக் கண்காணிப்புக் நிலையங்களைக் கொண்டுள்ள ஒரு வலைப்பின்னல். இது செருமனியில் உள்ள ஐரோப்பிய விண்வெளி செயல்பாட்டு மையத்தால் (ESOC) இயக்கப்படுகிறது. இந்த நிலையங்கள் பல்வேறு எசா(ESA) விண்கலங்களைப் பேணுகின்றன. இவை தரை நிலையங்களுக்கும் எக்சுஎம்எம் - நியூட்டன், மார்சு எக்சுபிரசு, பெபிகொலம்போ, கயா போன்ற அறிவியல் ஆய்விகளுக்கு இடையிலான தகவல்தொடர்புகளை எளிதாக்குகின்றன. இதே போன்ற வலைப்பின்னல்களை அமெரிக்கா, சீனா, உருசியா, யப்பான், இந்தியா போன்ற நாடுகளும் இயக்குகின்றன.

## மேலும் காண்க
* ஐரோப்பிய விண்வெளி செயல்பாட்டு மையம் (ESOC)
* ஐரோப்பிய விண்வெளி ஆராய்ச்சி, தொழில்நுட்ப மையம் (ESTEC)
* ஐரோப்பிய விண்வெளி வானியல் மையம் (ESAC)
* ஐரோப்பிய விண்வெளி மையம் (EAC)
* விண்வெளி பயன்பாடுகள், தொலைத்தொடர்புகளுக்கான ஐரோப்பிய மையம் (ECSAT)
* புவி கண்காணிப்புக்கான ஐரோப்பிய விண்வெளி நிறுவன(ESA) மையம் (ESRIN)
* கயானா விண்வெளி மையம் (CSG)
* ஐரோப்பிய விண்வெளி நிறுவனம் (ESA)

## மேற்கோள்கள்

## வெளி இணைப்புகள்
* எல்லா நிலையங்களையும் உள்ளடக்கிய எசுட்டிராக்கைப் பற்றிய ஐரோப்பிய விண்வெளி நிறுவன வலைப்பக்கம்

பகுப்பு:விண்வெளி நிறுவனங்கள்
பகுப்பு:ஐரோப்பிய விண்வெளித் திட்டங்கள்
சங்கர் வாமன் தாண்டேகர்

**சங்கர் வாமன் தாண்டேகர்** (*Shankar Vaman Dandekar*) இந்தியாவின் மகாராட்டிர மாநிலத்தைச் சேர்ந்த ஒரு தத்துவஞானியும் கல்வியாளருமாவார். சோனோபந்து தண்டேகர் என்றும் அழைக்கப்பட்ட இவர் 1896 ஆம் ஆண்டு பிறந்தார்.

மகாராட்டிர மாநிலத்தை மையமாகக் கொண்ட  வர்க்காரி என்ற வைணவ பக்தி இயக்க வாழ்க்கை முறையை முன்னெடுத்தவர்களில் இவர் முக்கியமானவராக இருந்தார்.  சங்கர் வாமன் தாண்டேகர் புனேவில் உள்ள சர் பரசுராம்பாவ் கல்லூரியின் தத்துவப் பேராசிரியராகவும், முதல்வராகவும் பல ஆண்டுகள் பணியாற்றினார்.

சங்கர் வாமன் தாண்டேகர் சமசுகிருதம் மற்றும் மராத்தி மொழிகளில் பல இந்து மத நூல்களைத் திருத்தி வெளியிட்டார்.

சங்கர் வாமன் தாண்டேகர் 1968 ஆம் ஆண்டு காலமானார்.
## மேற்கோள்கள்

பகுப்பு:1895 பிறப்புகள்
பகுப்பு:1968 இறப்புகள்
பகுப்பு:இந்தியக் கல்வியாளர்கள்
பகுப்பு:மெய்யியலாளர்கள்
நையோபியம்(IV) அயோடைடு

**நையோபியம்(IV) அயோடைடு** (*Niobium(IV) iodide*)  NbI4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நையோபியம் தனிமத்தின் அயோடைடு உப்பாக இது கருதப்படுகிறது. 
## தயாரிப்பு
நையோபியம் ஐந்தயோடைடு வெற்றிடத்தில் 206-270 செல்சியசு வெப்பநிலையில் சிதவுக்கு உட்படுத்தப்பட்டு நையோபியம்(IV) அயோடைடு தயாரிக்கப்படுகிறது.
## பண்புகள்
சாம்பல் நிறத்தில் திண்மமாகக் காணப்படும் நையோபியம்(IV) அயோடைடு தண்ணீருடன் வினையில் ஈடுபடுகிறது.

Cmc21 (எண். 36)  என்ற இடக்குழுவில் நேர்சாய்சதுரக் கட்டமைப்பில் நையோபியம்(IV) அயோடைடு படிகமாகிறது. இப்படிகமானது விளிம்புகளால் இணைக்கப்பட்ட NbI6 எண்முகியால் உருவாகிறது மற்றும் Nb-Nb பிணைப்புகளையும் கொண்டுள்ளது. 348 முதல் 417 பாகை செல்சியசு வெப்பநிலையில் நையோபியம்(IV) அயோடைடின் படிக அமைப்பு மாற்றமடைகிறது. நையோபியம்(IV) அயோடைடு மிக அதிகமான அழுத்தத்தின் கீழ் ஓர்  உலோகமாக மாறுகிறது.

## மேற்கோள்கள்

பகுப்பு:நையோபியம் சேர்மங்கள்
பகுப்பு:புரோமைடுகள்
மோகித் குப்தா

**மோகித் குப்தா** (*Mohit Gupta*)  இந்தியாவின் புது தில்லியில் உள்ள கோ.ப. மருத்துவமனை மற்றும் மௌலானா ஆசாத் மருத்துவக் கல்லூரியில் இருதயவியல் பேராசிரியராக உள்ளார். பிரம்மா குமாரிகள் இயக்கத்துடன் குப்தா  தொடர்பு கொண்டிருந்தார்.

தில்லியிலுள்ள இந்திரபிரசுத்தா  தொழில்நுட்ப நிறுவனமும்  தில்லி கோ.ப  மருத்துவமனை மற்றும் ஆர்வர்டு மருத்துவப் பள்ளியின் இருதயநோய் நிபுணர்கள்  இணைந்து உருவாக்கிய செயற்கை நுண்ணறிவு மாதிரி.  திட்டத்தின் முதன்மை ஆய்வாளராக  குப்தா இருந்தார்.  மாரடைப்புக்குப் பிந்தைய தோல்வியைத் தடுக்க  தில்லி மருத்துவர்கள் ஓர் அமைப்பை உருவாக்கினர்.  மாரடைப்பால் பாதிக்கப்பட்ட 30 நாட்களுக்குள் நோயாளி இறக்கும் வாய்ப்பு அல்லது உயிர் பிழைக்கும் வாய்ப்புகளை கணிப்பதற்காக இந்த மாதிரி சிறப்பாக வடிவமைக்கப்பட்டுள்ளது. 2018 ஆம் ஆண்டில், மருத்துவத் துறையில்  இவர் ஆற்றிய பணிக்காக இந்திய அரசாங்கம் இருதயவியல் துறையில் சிறந்த மருத்துவர் என்ற பெருமையை இவருக்கு வழங்கியது.  குப்தா இந்தியாவின் புது தில்லியில்  வசிக்கிறார்.

## மேற்கோள்கள்

## புற இணைப்புகள்
* Facebook இல் Mohit Gupta

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:இந்தியக் கல்வியாளர்கள்
நெப்டியூனியம் ஈரார்சனைடு

**நெப்டியூனியம் ஈரார்சனைடு**  (*Neptunium diarsenide*)  NpAs2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் ஆர்சனிக்கும் சேர்ந்து இந்த இருமச் சேர்மம் உருவாகிறது.

## தயாரிப்பு
நெப்டியூனியம் ஐதரைடுடன் ஆர்சனிக்கு தனிமத்தை விகிதவியல் அளவுகளில் சேர்த்து சூடுபடுத்தினால் நெப்டியூனியம் ஈரார்சனைடு உருவாகிறது 
:

::\mathsf{ NpH_x + 2As \ \xrightarrow{450^oC}\ NpAs_2 + (x/2)H_2 }

## இயற்பியல் பண்புகள்

நெப்டியூனியம் ஈரார்சனைடு  P4/nmm என்ற இடக்குழுவில் a = 0.3958 நானீமீட்டர், c = 0.8098 நானீமீட்டர் என்ற செல் அளபுருக்களுடன் நாற்கோணகப் படிகத் திட்டத்தில் படிகமாகிறது.

## மேற்கோள்கள்

பகுப்பு:நெப்டியூனியம்(III) சேர்மங்கள்
பகுப்பு:ஆர்சினைடுகள்
இக்பால் நரேன்

**இக்பால் நரேன்** (*Iqbal Narain*) இந்தியாவைச் சேர்ந்த ஒரு கல்வியாளரும் சமூக விஞ்ஞானியுமாவார். 1930 ஆம் ஆண்டில் இவர் பிறந்தார். பனாரசு இந்து பல்கலைக்கழகத்தின் 16 ஆவது துணைவேந்தராக இவர் பணியாற்றியுள்ளார். அரசியல் அறிவியல் மதிப்பாய்வு என்ற செய்தி இதழின் தலைமை ஆசிரியராகவும், பல அரசாங்கக் குழுக்களின் உறுப்பினராகவும் இருந்தார். பொருளாதார மற்றும் அரசியல் வார இதழில் இவர் கட்டுரைகள் எழுதினார். இராசத்தான் பல்கலைக்கழகத்தின் துணைவேந்தராகவும் இக்பால் நரேன் பணியாற்றியுள்ளார். 1996 ஆம் ஆண்டில்  இக்பால் நரேன் காலமானார்.
## மேலும் காண்க
*பனாரசு இந்து பல்கலைக்கழகம்
## மேற்கோள்கள்

பகுப்பு:1930 பிறப்புகள்
பகுப்பு:1996 இறப்புகள்
பகுப்பு:இந்தியக் கல்வியாளர்கள்
பகுப்பு:பனாரசு இந்து பல்கலைக்கழக மக்கள்
கரிக்கோல் துருவி

வலது|thumb| கரிக்கோல் துருவி
வலது|thumb| இயந்திரவியல் கரிக்கோல் துருவி நிகழ்படம்
**கரிக்கோல் துருவி** (pencil sharpener அயர்லாந்தில் ஒரு **பாரர்** அல்லது **டாப்பர்** )  என்பது ஒரு கரிக்கோலின் எழுதும் புள்ளியை  கூர்மைப்படுத்துவதற்கான ஒரு கருவியாகும். இவற்றை கைமுறையாகவோ அல்லது மின்சார இயக்கி மூலமாகவோ இயக்கலாம். 

## வரலாறு
பிரத்யேகமாக கரிக்கோல் துருவிகள்  உருவாகும் முன், கத்தியால் கூர்மைப்படுத்தப்பட்டது .

1822 ஆம் ஆண்டில் ஒரு  பிரெஞ்சு நூலில் CA பவுச்சரின் (பாரிஸ்) கார்கோல் துருவியின் கண்டுபிடிப்பு பற்றி விரிவாக எடுத்துரைக்கப்பட்டது. அவர் படம் பதி கருவி தொடர்பான பணியில் ஈடுபட்டிருந்தபோது கார்கோல்களைக் கூர்மையாக்க ஒரு சாதனம் தேவைப்பட்டது.   இவரது யோசனை சர்வதேச அளவில் அங்கீகரிக்கப்பட்டதாக அந்த சமயத்தில் வெளியான செருமானிய இலக்கியங்கள் கூறுகின்றன. ஆனால் பௌச்சர் தனது கரிக்கோல் துருவிக்கு காப்புரிமை பெற விண்ணப்பிக்கவில்லை

பிரெஞ்சு கணிதவியலாளர் பெர்னார்ட் லாசிமோன் (லிமோஜஸ்)  1828 ஆம் ஆண்டில் கரிக்கோல் துருவிக்கான காப்புரிமையினைப் பெற விண்ணப்பித்தார். இவரது காப்புரிமையைப் பயன்படுத்தி பாரிஸில் உள்ள வர்ணபூச்சு ஆபரணக் கடையான *பினான்ட்* மூலம் தயாரிக்கப்பட்டு விற்கப்பட்டன. 

1830கள் மற்றும் 1840களில், பாரிசைச் சேர்ந்த சில பிரெஞ்சு மக்கள், பிரான்சுவா ஜோசப் லாஹவுஸ் போன்ற எளிய பென்சில் கூர்மைப்படுத்தும் கருவிகளை உருவாக்குவதில் ஈடுபட்டிருந்தனர். இந்த சாதனங்கள் ஓரளவு விற்பனை செய்யப்பட்டன. 1847 ஆம் ஆண்டில், பிரெஞ்சு பிரபுவான தியரி டெஸ் எஸ்டிவாக்ஸ், நவீன வடிவத்தில் எளிமையான கையடக்கக் கருவியினைக் கண்டுபிடித்தார்.   முதல் அமெரிக்கக் கரிக்கோல் துருவியானது 1855 இல் பேங்கோர், மைனேவைச் சேர்ந்த வால்டர் கிட்ரெட்ஜ் ஃபாஸ்டர் என்பவரால் காப்புரிமை பெற்றது  இவர் உலகின் முதல் கரிக்கோல் துருவிக்கான நிறுவனத்தை நிறுவி எளிமையாக (கையடக்க அளாவிலான) துருவிகளை பெரிய அளவில் உற்பத்தி செய்து விற்பனை செய்தார்.சில ஆண்டுகளுக்குப் பிறகு, ஐரோப்பாவிலும் "அமெரிக்கன் கரிக்கோல் துருவி" என்று விற்கப்பட்டன.

## சான்றுகள்


## வெளி இணைப்புகள்
* 
* 
* André Grahl: History of pencil sharpeners and pointers
* Video of production of hand-held pencil sharpeners

பகுப்பு:காணொளிக் கோப்பு உள்ள கட்டுரைகள்
பகுப்பு:எந்திரவேலைக் கைக்கருவிகள்
பகுப்பு:அலுவலகப் பயன்பாட்டுப் பொருட்கள்
சினேகலதா தேசுமுக்கு

**சினேகலதா தேசுமுக்கு** (*Snehlata Deshmukh*, 30 திசம்பர் 1938 – 29 சூலை 2024) என்பவர் இந்தியக் கல்வியாளர் ஆவார். இவர் மகாராட்டிர மாநிலம் மும்பை பல்கலைக்கழகத்தில் 1995-2000 ஆம் ஆண்டு காலத்தில் துணைவேந்தராகப் பணியாற்றினார். சியோன் மருத்துவமனையின் புலத் தலைவராகவும் இவர் இருந்தார். இந்தியாவில் ஒரு சிறந்த குழந்தை அறுவை சிகிச்சை நிபுணராகத் திகழ்ந்தார். மும்பையிலுள்ள அரசர் எட்வர்டு நினைவு  மருத்துவமனையின் முன்னோடி மருத்துவரான இவர் பச்சிளங் குழந்தைகள் பிரிவின் முன்னோடி மருத்துவர்களில் ஒருவராகத் திகழ்ந்தார்.

மருத்துவர் சினேலதா தேசுமுக்கு மதிப்புமிக்க டாடா நினைவு மையத்தின்  ஆளும் குழுவின் இணை உறுப்பினராகவும் இருந்துள்ளார். இது இந்திய அரசாங்கத்தின் அணுசக்தித் துறையின் நிர்வாகக் கட்டுப்பாட்டின் கீழ் மானிய உதவி பெறும் ஒரு  நிறுவனமாகும். சினேகலதா தனது 85 ஆவது அகவையில் 2024 சூலை 29 அன்று இறந்தார்.

## மேற்கோள்கள்

பகுப்பு:2024 இறப்புகள்
பகுப்பு:இந்தியப் பெண் மருத்துவர்கள்
பகுப்பு:1938 பிறப்புகள்
சி. பி. காலின்சு

**கிறித்தோபர் பாரி காலின்சு** (Christopher Barry Collins) ஓர் அண்டவியலாளர் ஆவார்.  சுட்டீவன் ஆக்கிங்குடன் இணைந்து இவர் பல ஆவணங்களை எழுதியுள்ளார். வாட்டர்லூ பல்கலைக்கழகத்தில் பயன்பாட்டுக் கணிதத்தின் பேராசிரியராக உள்ளார்.

1972 ஆம் ஆண்டில் கேம்பிரிட்ஜ் பல்கலைக்கழகத்தில் எஃப். ஜெரார்டு பிரீடுலாந்தரின் மேற்பார்வையின் கீழ் காலின்சு தனது முனைவர் பட்டத்தைப் பெற்றார். ஆக்கிங்குடன் அவர் மேற்கொண்ட படைப்புகளில் ஒன்று, 1973 ஆம் ஆண்டு இவர் எழுதிய தட்டைத்தன்மைச் சிக்கலுக்குத் தீர்வு காண மானுடவியல் கொள்கையைப் பயன்படுத்தும் கட்டுரையாகும்.

## மேற்கோள்கள்

பகுப்பு:கனடிய அண்டவியலாளர்கள்
பகுப்பு:வாழும் மக்கள்
பகுப்பு:கணிதவியலாளர்கள்
காரி என்கிவிசுட்டு

**காரி - பெக்கா என்குவிசுட்டு** (பிறப்பு: பிப்ரவரி 16,1954) கெல்சின்கி பல்கலைக்கழகத்தின் இயற்பியல் அறிவியல் துறையில் அண்டவியல் பேராசிரியராக உள்ளார். 1983 ஆம் ஆண்டில் என்குவிசுட்டு கோட்பாட்டு இயற்பியலில் முனைவர் பட்டம் வழங்கப்பட்டது.

என்குவிசுட்டு ஐயுறவுவாதி; பின்லாந்து ஐயுறவுவாதக் கழகத்தின் அறிவியல் ஆலோசனைக் குழுவின் தலைவராகவும் , இயற்பியலை  பரப்ப பல புத்தகங்களையும் எழுதியுள்ளார்.

1997 ஆம் ஆண்டில் என்குவிசுட்டுக்கு துகள் இயற்பியல் மற்றும் அண்டவியல் ஆகியவற்றில் அவரது அரிய பணிகளுக்காக மேக்னசு எர்ன்ரூத் அறக்கட்டளை இயற்பியல் விருது வழங்கப்பட்டது.

1999 ஆம் ஆண்டில் , *ஒலிமிசன் போர்ட்டில்லா* (Óat the Gates of Being) என்ற அவரது புத்தகத்திற்காக புனைகதை அல்லாத பின்லாந்தின் மிக முதன்மையான விருது அவருக்கு வழங்கப்பட்டது.

என்குவிசுட்டு 2019 இல்  கெல்ல்சின்கி பல்கலைக்கழகத்தில் இருந்து ஓய்வு பெற்றார்.

## மேற்கோள்கள்

## வெளி இணைப்புகள்
* Kari Enqvist's homepage

பகுப்பு:Articles with hCards
பகுப்பு:அண்டவியலாளர்கள்
பகுப்பு:வாழும் மக்கள்
பகுப்பு:1954 பிறப்புகள்
பகுப்பு:துகள் இயற்பியலாளர்கள்
பகுப்பு:இயற்பியலாளர்கள்
பகுப்பு:இறைமறுப்பாளர்கள்
உருத்தேனியம் நாற்குளோரைடு

**உருத்தேனியம் நாற்குளோரைடு** (*Ruthenium tetrachloride*) RuCl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உருத்தேனியமும் ஐதரோகுளோரிக் அமிலமும் சேர்ந்து வினைபுரிவதால் இந்த உலோக உப்பு உருவாகிறது. பழுப்பு நிறத்தில் படிகங்களாக இச்சேர்மம் உருவாகிறது. குளிர்ந்த நீரில் கரைந்து நீரேற்றை உருவாக்குக்கிறது.

## தயாரிப்பு
உருத்தேனியம் ஏழாக்சைடின் மீது ஐதரசன் குளோரைடு வினைபுரிந்தால் உருத்தேனியம் நாற்குளோரைடு உருவாகும்:
::

## இயற்பியல் பண்புகள்
உருத்தேனியம் நாற்குளோரைடு பழுப்பு நிறத்தில் நீருறிஞ்சும் படிகங்களாக உருவாகிறது. 
RuCl4·5H2O என்ற நீரேற்றாகவும் உருத்தேனியம் நாற்குளோரைடு உருவாகிறது. குளிர்ந்த நீரிலும் எத்தனாலிலும் இச்சேர்மம் கரையும். 

## வேதியியல் பண்புகள்
மந்தவாயுச் சூழலில் உருத்தேனியம் நாற்குளோரைடை சூடுபடுத்தினால் சிதைவடையும்:
::

சூடான நீருடன் வினைபுரிந்தாலும் இச்சேர்மம் சிதைவுக்கு உட்படும்:
::

காற்றில் உருத்தேனியம் நாற்குளோரைடை சூடுபடுத்தினால் ஆக்சிசனால் இது ஆக்சிசனேற்றமடைகிறது:
::

## பயன்கள்
வேதி வினைகளில் இச்சேர்மம் ஆக்சிசனேற்றியாகப் பயன்படுத்தப்படுகிறது.

## மேற்கோள்கள்

பகுப்பு:ருத்தேனியம்(IV) சேர்மங்கள்
பகுப்பு:குளோரைடுகள்
தாமசு ஏ. மாத்தியூசு

**தாமசு ஏ. மாத்தியூசு** ஒரு அமெரிக்க வானியலாளர் ஆவார்.  1960 ஆம் ஆண்டில் ஆலன் சாந்தேகுவுடன் ஓவன்சு பள்ளத்தாக்கு வானொலி ஆய்வகத்தில் ஒரு புதிய  குறுக்கீட்டளவியைப் பயன்படுத்தி முதல் குவாசர் 3 சி 48 ஐக் கண்டுபிடித்தவர்களில் ஒருவராக அவர் கருதப்படுகிறார்.

மாத்தியூசு 1956 இல் ஆர்வார்டு பல்கலைக்கழகத்தில் முனைவர் பட்டம் பெற்றார்.  அவரது ஆய்வு வழிகாட்டி பார்ட் போக் ஆவார்.

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:கதிர்வீச்சு வானியலாளர்கள்
பகுப்பு:அமெரிக்க அண்டவியலாளர்கள்
பகுப்பு:அண்டவியலாளர்கள்
பகுப்பு:அமெரிக்க வானியலாளர்கள்
பசைக் குச்சி

வலது|thumb| பிரிட் தயாரிப்பின் பசைக் குச்சிகள்
**பசைக் குச்சி அல்லது ஒட்டுக் குச்சி** (Glue stick) என்பது திருகும் அல்லது மேலே அழுத்தும் வகையிலான குழாய்களில் உள்ள ஒட்டுபொருளாகும். பயனர்கள் தங்களது கைகளில் பசை படாமல் இருப்பதற்காக குழாய்களை ஒட்ட வேண்டிய இடத்தின் மேற்பரப்பில் தேய்ப்பதன் மூலம் பசை பயன்படுத்தலாம்.

## பயன்பாடு
பெரும்பாலான பசைக் குச்சிகள் காகிதம் மற்றும் அட்டை அடுக்குகளை ஒன்றாக ஒட்டுவதற்கு வடிவமைக்கப்பட்டுள்ளன, ஆனால் இவை திரவ வடிவிலான பசைகளைப் போல் வலுவாக இருப்பதில்லை. இவை கைவினை மற்றும் வடிவமைப்பு,அலுவலக பயன்பாடு மற்றும் பள்ளியில் பயன்படுத்தப்படலாம். இவற்றில் நிரந்தர, துவைக்கக்கூடிய, அமிலம் இல்லாத, நச்சுத்தன்மையற்ற, கரைப்பான் இல்லாத மற்றும் சாயம் கொண்டவை என பல வகைகள உள்ளன. 

## நிறுவனங்கள்
1969 ஆம் ஆண்டில், செருமானிய நிறுவனமான *ஹென்கெல்* உதட்டுச் சாயம் இடுகருவிகளின் "*ட்விஸ்ட்-அப் ஈஸி*" மற்றும் *கன்வீனியன்சு* ஆகியவற்றைப் படித்த பிறகு பசை குச்சியைக் கண்டுபிடித்தது. இவை *பிரிட் ஸ்டிக்* எனும் நிறுவனத்தின் கீழ் வெளியிடப்பட்டது. 1971இல் பிரிட் ஸ்டிக் 38 நாடுகளில் விற்பனையானது, இவை 2001 இல் 121 நாடுகளில் விற்கப்பட்டது  கரைப்பான் இல்லாத மற்ற பொருட்களுக்கும் (எ.கா. மரம், கண்ணாடி மற்றும் சில நெகிழிகளில்) பயன்படுத்தக்கூடிய முதல் பல்நோக்கு பசைக் குச்சி "பவர்பிரிட்" ஆகும், இது 2003 ஆம் ஆண்டு சந்தையில் வெளியிடப்பட்டது  "பிரிட் எக்ஸ்"  2010 இல் தொடங்கப்பட்டது.

## அளவுகள்
பசைக் குச்சிகள் பல அளவுகளில் உள்ளது,  8 கிராம், 25 கிராம், 36 கிராம் மற்றும் 43 கிராம் ஆகியன மிகவும் பொதுவானவை.

## பொருள்
பலப்படித் தேறியம் மற்றும் போவிடோன் ஆகியன இதில் பரவலாகப் பயன்படுத்தப்படும் பொருட்களாகும். 2000 ஆம் ஆண்டு வரை, *ஹென்கெல்* நிறுவனம் பலப்படித் தேறியத்தைப் பயன்படுத்தாது இயற்கையான மாவுச்சத்தைப் பயன்படுத்துகிறது. 

## சான்றுகள்

பகுப்பு:செருமானியக் கண்டுபிடிப்புகள்
சோம்நாத் பரத்வாஜ்

**சோம்நாத் பரத்வாஜ்** *(Somnath Bharadwaj)*(பிறப்பு: அக்டோபர் 28,1964) ஒரு இந்திய கோட்பாட்டு இயற்பியலாளர் ஆவார் , அவர் கோட்பாட்டு வானியற்பியல் மற்றும் அண்டவியல் குறித்து பணியாற்றுகிறார்.

பரத்வாஜ் இந்தியாவில் பிறந்தார் - கரக்பூரில் உள்ள இந்திய தொழில்நுட்ப நிறுவனத்தில் படித்தார் , பின்னர் இந்திய அறிவியல் நிறுவனத்தில் முனைவர் பட்டம் பெற்றார். அரீசு - சந்திரா ஆராய்ச்சி நிறுவனத்தில் பணியாற்றிய பிறகு , அவர் இப்போது கரக்பூர் இந்திய தொழில்நுட்பக் கழகத்தில் பேராசிரியராக உள்ளார். பெரிய அளவிலான கட்டமைப்பு உருவாக்கத்தின் இயக்கவியலில் அவர் குறிப்பிடத்தக்க பங்களிப்புகளை வழங்கியுள்ளார்.

2003 ஆம் ஆண்டில் , இந்தியத் தொழில்நுட்பக் கழகத்தில் இருந்து, வகுப்பு அறை விரிவுரைகள் ஏகலைவா தொழில்நுட்ப  அலைவரிசையில் ஒளிபரப்பப்படும் பேராசிரியர்களில் ஒருவராகத் தேர்ந்தெடுக்கப்பட்டார். .

2005 ஆம் ஆண்டில் அமெரிக்கத் தேசிய அறிவியல் கல்விக்கழகத்தால் ஏற்பாடு செய்யப்பட்ட மதிப்புமிக்க இந்தோ - அமெரிக்க முன்னணி அறிவியல் கருத்தரங்கில்  பால்வெளி உருவாக்கம் குறித்த அழைக்கப்பட்ட பேச்சாளராக பரத்வாஜ்  கலந்துகொண்டார்.

அவர் தற்போது இந்திய அறிவியல் கல்விக்கழகத்தால் வெளியிடப்படும்  வானியல், வானியர்பியல் இதழின் ஆசிரியர் குழுவில் உள்ளார்.

## மேற்கோள்கள்

## வெளி இணைப்புகள்
* Somnath Bharadwaj's page at IIT
* Somnath Bharadwaj's articles on INSPIRE-HEP
* NASA ADS database of Somnath Bharadwaj's articles

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இந்திய வானியற்பியலாளர்கள்
பகுப்பு:இந்திய அண்டவியலாளர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
கிள்ளான் துறைமுக கொமுட்டர் நிலையம்

**கிள்ளான் துறைமுக கொமுட்டர் நிலையம்** (ஆங்கிலம்: *Port Klang Commuter Station* மலாய்: *Stesen Komuter Pelabuhan Klang*); சீனம்: 巴生港口) என்பது மலேசியா, கோலாலம்பூர், கிள்ளான் மாவட்டம், கிள்ளான் துறைமுக நகரில் அமைந்துள்ள ஒரு கொமுட்டர் தொடருந்து நிலையம் ஆகும். கிள்ளான் துறைமுக வழித்தடத்தில் இறுதி நிலையமாக அமைந்துள்ள இந்த நிலையம் 1892-ஆம் ஆண்டில் இருந்து செயல்படுகிறது. நவம்பர் 1995-இல் மீண்டும் புதிதாகக் கட்டப்பட்டு மின்மயமாக்கப்பட்டது.

இந்த நிலையம் கிள்ளான் துறைமுகத்தின் கடலோரப் பகுதியில் அமைந்துள்ளது. அத்துடன் கிள்ளான் துறைமுகத்தின் பெயர் இந்த கொமுட்டர் நிலையத்திற்கும் வைக்கப்பட்டு உள்ளது. மலேசியாவில் மிகப் பழைமையான தொடருந்து நிலையங்களில் இதுவும் ஒன்றாகும். அத்துடன், 1890-ஆம் ஆண்டுகளில் ஈயமண் கொண்டு செல்வதற்கும்; கிள்ளான் துறைமுகத்தில் அணையும் கப்பல்களில் இருந்து பொருள்களை இறக்குமதி செய்வதற்கும் இந்த நிலையம் பயன்படுத்தப்பட்டு உள்ளது.

## பொது

கிள்ளான் துறைமுக கொமுட்டர் நிலையம், கிள்ளான் துறைமுகப் புறநகர் பகுதியில் அதிகரித்து வந்த போக்குவரத்தை நிவர்த்தி செய்வதற்காகக் கட்டப்பட்டது.

1995-ஆம் ஆண்டு திறக்கப்பட்ட இந்த நிலையம் கேடிஎம் கொமுட்டர் சேவைக்குப் புதிய கூடுதலான சேவையை வழங்கி வருகிறது. தெற்கு துறைமுகம் கப்பல் முனையம் (*South Port, Malaysia*), கிள்ளான் துறைமுக குடிவரவு மையம் (*Port Klang Immigration Centre*) மற்றும் கெத்தாம் தீவு படகு முனையம் (*Pulau Ketam Ferry Terminal*) ஆகியவை இந்த நிலையத்திற்கு அருகில் அமைந்துள்ளன.

### அடிப்படை வசதிகள்

2015-ஆம் ஆண்டில் இருந்து, கிள்ளான் துறைமுக நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.

கிள்ளான் துறைமுக கொமுட்டர் நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.

### சேவைகள்

கிள்ளான் துறைமுக கொமுட்டர் நிலையம், கிள்ளான் துறைமுக நகரத்திற்கும், அதன் புறநகர்ப் பகுதிகளுக்கும் மற்றும் கிள்ளான் துறைமுக நகரத்திற்கு அருகிலுள்ள புறநகர் வீடுமனைப் பகுதிகளுக்கும் சேவை செய்கிறது. கிள்ளான் துறைமுக நகருக்கான இந்தப் புதிய தொடருந்து நிலையம் 1995-ஆம் ஆண்டில் திறக்கப்பட்டது.

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் கொமுட்டர் தொடருந்து சேவைகளை வழங்குகிறது. அத்துடன் கிள்ளான் துறைமு நகரத்திற்கான முக்கிய தொடருந்து முனையமாகவும் செயல்படுகிறது.

## மேற்கோள்கள்

## மேலும் காண்க
* கிள்ளான்
* கிள்ளான் துறைமுகம்
* கிள்ளான் மாவட்டம்
* டாமன்சாரா

## வெளி இணைப்புகள்

* Port Klang KTM Komuter Station 
* Port Klang Authority - கிள்ளான் துறைமுக ஆணையம் 
* Northport (Malaysia) Bhd - கிள்ளான் துறைமுக நார்த்போர்ட் நிறுவனம் 
* Westports Malaysia Sdn Bhd - கிள்ளான் துறைமுக வெஸ்ட்போர்ட் நிறுவனம்
* Port Klang Free Zone - கிள்ளான் துறைமுக வரிவிலக்கு மண்டலம்

பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
பகுப்பு:சிலாங்கூர் தொடருந்து நிலையங்கள்
தார்சிசு

**தார்சிசு** () என்பது செவ்வாய்க் கோளின் மேற்கு அரைக்கோளத்தில் நிலநடுவரைக்கு அருகில் உள்ள ஒரு பரந்த எரிமலை மேட்டுச் சமவெளி ஆகும். ஒலிம்பசு மோன்சு, கோளின் மிக உயரமான எரிமலை, பெரும்பாலும் தார்சிசு பகுதியுடன் தொடர்புடையது , ஆனால் உண்மையில் சமவெளியின் மேற்கு விளிம்பில் அமைந்துள்ளது.  தார்சிசு என்ற பெயர் கிரேக்க -  இலத்தீன மொழிபெயர்ப்பாகும் , இது  உலகின் மிக மேற்கத்திய முனையில் உள்ள நிலத்தை விவிலிய தார்சிசாவின் கிரேக்க -  இலத்தீன ஒலிபெயர்ப்பால்  குறிக்கிறது.

## மேலும் காண்க

* செவ்வாய்க் கோளின் புவிப்பரப்பியல்
* செவ்வாய்க் கோளின் புவியியல்
* செவ்வாய்க்கோளில் எரிமலை வெடிப்பு

## விளக்கக் குறிப்புகள்

## மேற்கோள்கள்

## வெளி இணைப்புகள்
* NASA image and animation of the Tharsis region in true color 
* Researchers pinpoint region responsible for Mars' heyday 

பகுப்பு:செவ்வாய்க் கோள்
பகுப்பு:செவ்வாய்த் திட்டங்கள்
வியத்செசுலாவ் முகனோவ்

**வியாசெசுலாவ் பியோதிரோவிச் முகனோவ்**  *(Viatcheslav Fyodorovich Mukhanov)*  () (பிறப்பு: அக்டோபர் 2,1956) ஒரு சோவியத் / உருசிய, செருமானயக் கோட்பாட்டு இயற்பியலாளரும்  அண்டவியலாளரும் ஆவார். புடவிக் கட்டமைப்பின் குவையத் தோற்றம் கோட்பாட்டிற்காக அவர் மிகவும் பெயர்பெற்றவர். 1980 - 81 இல் மாஸ்கோவில் உள்ள லெபெடேவ் இயற்பியல் நிறுவனத்தில் கென்னடி சிபிசோவுடன் பணிபுரிந்த அவர், தொடக்கநிலைக் குவைய அலைவுகளிலிருந்து தோன்றிய புடவி சமச்சீரற்ற தன்மைகளின் கதிர்நிரலை முன்னறிவித்தார். அண்ட நுண்ணலைப் பின்னணி கதிர்வீச்சின் வெப்பநிலை  அலைவுகளின்  பல செய்முறைகள் இவரது கோட்பாட்டு கணிப்புடன் சிறந்த உடன்பாட்டைக் கொண்டுள்ளன. இதனால் பால்வெளிகளும் அவற்றின் கொத்துக்களும் தொடக்கநிலைக் குவைய  அலைவுகளிலிருந்து தோன்றின என்பதை உறுதிப்படுத்துகின்றன. பின்னர் முகனோவ் 1981 இல் கென்னடி  சிபிசோவுடன் பெற்ற முடிவுகள் பொதுவான தோற்றம் கொண்டவை என்பதை நிறுவினார். மேலும் அவர் பொதுவான நிலையான குவைய அண்டவியல் சிற்றலைவுக் கோட்பாட்டை உருவாக்கியுள்ளார்.

2006 முதல் முகனோவ் அண்டவியல், வானியற்பியலுக்கான இயற்பியல் இதழின் அறிவியல் இயக்குநராக உள்ளார்.

## விருதுகள்
* சோவியத் ஒன்றியத்தின் அறிவியல் கல்விக்கழகப் பொற்பதக்கம் (1988)
* ஆஸ்கர் கிளீன் பதக்கம்,  இசுடாக்கோல்ம் பல்கலைக்கழகம், சுவீடன் (2006)
* தோமல்லா பரிசு - சுவிட்சர்லாந்து (2009)
* பிளைசு பாசுக்கல் கட்டில், ENS பாரிசு, பிரான்சு (2011)
* அமால்டி பதக்கம் (2012)
* அண்டவியல் துறையில் குரூபர் பரிசு (2013)
* பிரெட்ரிக் வில்கெல்ம் ஜோசப் வான் செல்லிங் - பிரீசு பவேரிய அறிவியல்,  மனிதநேயக் கல்விக்கழகம்,  செருமனி (2014)
* மேக்சு பிளாங்க் பதக்கம் (2015)
* பிபிவிஏ அறக்கட்டளை அறிவு எல்லைகள் விருது (2015)
* டிராக் பதக்கம் (ஐ. சி. டி. பி.) (2019)

## வெளியீடுகள்
*Mukhanov, Viatcheslav and Chibisov Gennady: "Quantum fluctuations and a nonsingular Universe", JETP Lett, 33, No.10, 532 (1981), see also https://arxiv.org/abs/astro-ph/0303077
*Mukhanov, V. F., and Feldman, H. A., and Brandenberger, R. H.: "Theory of Cosmological Perturbations", Physics Reports (1992)
*Mukhanov, Viatcheslav,*Physical Foundations of Cosmology*, Cambridge University Press, 2005. 
*Mukhanov, Viatcheslav and Winizki, Sergei,"Introduction to Quantum Effects in Gravity", Cambridge University Press, 2007. 

## மேலும் காண்க
* முனிச்  உலூத்விக் மாக்சிமிலியன் பல்கலைக்கழகம்

## மேற்கோள்கள்

பகுப்பு:Articles with hCards
பகுப்பு:கோட்பாட்டு இயற்பியலாளர்கள்
பகுப்பு:சோவியத் இயற்பியலாளர்கள்
பகுப்பு:வாழும் மக்கள்
பகுப்பு:1956 பிறப்புகள்
பகுப்பு:உருசிய அண்டவியலாளர்கள்
பகுப்பு:உருசிய இயற்பியலாளர்கள்
நீர்வீக்கம்

**நீர்வீக்கம்** அல்லது **எடிமா** இது உடலின் திசுக்களில் திரவத்தை உருவாக்குவதால் ஏற்படுகிறது. பொதுவாக கால்கள் அல்லது கைகளில் நீர்வீக்கம் ஏற்படும். இந்நோயின் அறிகுறிகள் தோல் இறுக்கமாக உணர்தல் மற்றும் மூட்டு விறைப்பு ஆகியவை அடங்கும். பிற அறிகுறிகள் அடிப்படைக் காரணத்தைப் பொறுத்தது.

நீர்வீக்கத்திற்கு காரணமாக சிரை இரத்தக் குழாய் பற்றாக்குறை, இதய செயலிழப்பு, சிறுநீரக பிரச்சனைகள், குறைந்த புரத அளவுகள், கல்லீரல் பிரச்சனைகள், ஆழமான சிரை இரத்த உறைவு மற்றும் நோய்த்தொற்றுகள் எனக்கூறப்படுகிறது. இது அசையாத படுத்திருக்கும் நோயாளிகளிடமும் (பக்கவாதம், முதுகுத் தண்டு காயம், முதுமை) அல்லது நீண்ட நேரம் உட்கார்ந்து அல்லது நிற்பது போன்ற தற்காலிக அசையாமை மற்றும் மாதவிடாய் அல்லது கர்ப்ப காலத்தில் நீர்வீக்கம் ஏற்படலாம்.

இதற்கான மருத்துவச் சிகிச்சையானது அடிப்படைக் காரணத்தைப் பொறுத்தது. அடிப்படை பொறிமுறை உடலில் சோடியத்தை  தக்கவைப்பது மற்றும் உப்பு உட்கொள்ளல் குறைதல் ஆகும். கர்ப்பவதிகள் மற்றும் வயதானவர்கள் நீர்வீக்கத்தால் பொதுவாக பாதிக்கப்படுகின்றனர்
## அறிகுறிகள்
நீண்ட நேரம் நிற்கும் அல்லது உட்கார்ந்த நிலையில் இருப்பதன் காரணமாக ஆரோக்கியமாக இருப்பவர்களில் இது அடிக்கடி நிகழ்கிறது. இதய செயலிழப்பு அல்லது நுரையீரல் உயர் இரத்த அழுத்தம் காரணமாக, இதயத்திற்கு சிரை இரத்தம் குறைந்து வருவதால் இது ஏற்படலாம். இது அதிகரித்த ஹைட்ரோஸ்டேடிக் சிரை அழுத்தம் அல்லது குறைந்த ஆன்கோடிக் சிரை அழுத்தம் உள்ள நோயாளிகளுக்கும், நிணநீர் அல்லது சிரை நாளங்களின் கீழ் முனையிலிருந்து வெளியேறும் தடையின் காரணமாகவும் ஏற்படலாம்.

பெருமூளை எடிமா என்பது மூளையில் வெளிச்செல்லுலார் திரவ திரட்சியாகும். இது நச்சு அல்லது அசாதாரண வளர்சிதை மாற்ற நிலைகளிலும், அதிக உயரத்தில் சிஸ்டமிக் லூபஸ் அல்லது குறைக்கப்பட்ட ஆக்ஸிஜன் போன்ற நிலைகளிலும் ஏற்படலாம். இது அயர்வு அல்லது சுயநினைவு இழப்பை ஏற்படுத்துகிறது. இது மரணத்திற்கும் வழிவகுக்கிறது.

நுரையீரலில் உள்ள இரத்த நாளங்களில் அழுத்தம் அதிகரிக்கும் போது நுரையீரல் வீக்கம் ஏற்படுகிறது. ஏனெனில் நுரையீரல் நரம்புகள் வழியாக இரத்தத்தை அகற்றுவதில் தடை ஏற்படுகிறது. இது பொதுவாக இதயத்தின் இடது வென்ட்ரிக்கிளின் செயலிழப்பு காரணமாகும். இது உயர நோய் அல்லது நச்சு இரசாயனங்கள் உள்ளிழுக்கும் போது ஏற்படலாம். நுரையீரல் வீக்கம் மூச்சுத் திணறலை உருவாக்குகிறது. ப்ளூரல் குழியில் திரவம் கூடும்போது ப்ளூரல் எஃப்யூஷன்கள் ஏற்படலாம்.

## இதனையும் காண்க
* நீர்க்கோவை
## வெளி இணைப்புகள்
*  What Is Edema?
* Edema

## மேற்கோள்கள்

பகுப்பு:நோய்கள்
பகுப்பு:இதயக்குழலிய நோய்கள்
பகுப்பு:சிறுநீரக நோய்கள்
வால்லெசு மாரினெரிசு

**வால்லெசு மாரினெரிசு** *(Valles Marineris)* (இலத்தீன்; வால்லெசு மாரினெரிசு ) என்பது 1971 - 72 ஆம் ஆண்டு செவ்வாய்க் கோளின் மேற்பரப்பில் இருந்த ஒரு பள்ளத்தாக்கு ஆகும். சூரிய மண்டலத்தின் மிகப்பெரிய பள்ளத்தாக்குகளில் ஒன்றான வால்லெசு மாரினெசு , 4,000 கி.மீ. (2,500 மைல்) நீளமும்  கி.மீ. (120 மைல்) அகலமும் ,  கி.மீ. (23,000 ) ஆழமும் கொண்டது.

வால்லெசு மாரினெரிசு செவ்வாய்க் கோளின் நிலநடுவரைக்குக்  கிழக்கே தார்சிசு பல்கேலாவின் கிழக்குப் பகுதியில் அமைந்துள்ளது. இது கோளின் சுற்றளவில் கிட்டத்தட்ட கால் பகுதி வரை நீண்டுள்ளது. இந்த பள்ளத்தாக்கு அமைப்பு மேற்கில் நோக்டிசு இலாபிரிந்தசுவில்  தொடங்கி, கிழக்கே செல்கிறது , அவை தித்தோனியம், யூசு சாசுமாட்டா , பின்னர் மெலாசு காண்டோர், ஓஃபிர் சாசுமாட்டா , பின்னர் கோபிரேட்சு சாசுமா , பின்னர் கங்கை காப்ரி, இயோஸ் சாசுமேட்டாவை  அடைந்து, இறுதியாக இது கரடுமுருடான முறம்பு நிலப்பரப்பைக் கொண்ட ஒரு வெளியேறும் கால்வாய் பகுதியில்  வற்றி விடுகிறது , இக்கால்வாய் கிறிசு பிளானிட்டியாவின் படுகையில் முடிவடைகிறது.

வால்லெசு மாரினெரிசு என்பது செவ்வாய்க் கோளின் மேலோட்டத்தில் உள்ள ஒரு பெரிய  மேலோட்டுத் த்ட்டடின் விரிசல் என்று  அண்மையில் பரிந்துரைக்கப்பட்டுள்ளது. மேற்கில் உள்ள தார்சிசு  பகுதியில் மேலோடு தடிமனாகி , பின்னர் அரிப்பினால் விரிவடைந்தது என்று பெரும்பாலான ஆராய்ச்சியாளர்கள் ஒப்புக்கொள்கிறார்கள். பிளவுகளின் கிழக்குப் பக்கங்களுக்கு அருகில் நீர் அல்லது கார்பன் டை ஆக்சைடு மூலம் உருவாகிய கால்வாய்கள் இருப்பதாகத் தெரிகிறது. பாவோனிசு மோன்சின் பக்கத்திலிருந்து பாயும் எரிமலை அரிப்பினால் உருவாக்கப்பட்ட ஒரு பெரிய கால்வாய் வால்லெசு மரினெரிசு என்றும் முன்மொழியப்பட்டுள்ளது.

## மேலும் காண்க

* செவ்வாய்க் கோளின்  புவிப்பரப்பியல்
* செவ்வாய்க் கோளில் உள்ள ஏரிகள்
* வாலசு மாரினெரிசு
* நோக்டிசு பள்ளத் தாக்கு

## மேற்கோள்கள்

## புற இணைப்புகள்

*Flight into Mariner Valley: Valles Marineris HD video (narrated) at YouTube or the ASU web site
*Google Mars scrollable map - centered on Valles Marineris
*Flying around Candor Chasma at an altitude of 100 meters (see MARS3DdotCOM album for more)
* Video simulation of high altitude Valles Marineris overflight by Seán Doran (see Mars playlist for more)

பகுப்பு:Coordinates on Wikidata
பகுப்பு:செவ்வாய்த் திட்டங்கள்
பகுப்பு:செவ்வாய்க் கோள்
தாரிக் மன்சூர்

**தாரிக் மன்சூர்** (*Tariq Mansoor*) (பிறப்பு: 20 செப்டம்பர் 1956) 17 மே 2017 முதல் 02 ஏப்ரல் 2023 முடிய அலிகர் முஸ்லிம் பல்கலைக்கழகத்தின் முன்னாள் துணை வேந்தராகவும், தற்போது 3 ஏப்ரல் 2023 முதல் உத்தரப் பிரதேச சட்ட மேலவையின் உறுப்பினராகவும், உத்தரப் பிரதேச பாரதிய ஜனதா கட்சி அரசியல்வாதியாகவும் உள்ளார்.
## மேற்கோள்கள்


பகுப்பு:வாழும் மக்கள்
பகுப்பு:1956 பிறப்புகள்
பகுப்பு:அலிகார் முஸ்லிம் பல்கலைக்கழக துணைவேந்தர்கள்
பகுப்பு:உத்தரப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பெருஞ்சிர்ட்டிசு பிளானம்

**பெருஞ்சிர்ட்டிசு சமவெளி** என்பது சிர்டிஸ் முதன்மை நாற்கரத்தில் உள்ள பள்ளத்தாக்கப் படுகை ஆகும். இது ஐசிடிசுக்கு மேற்கே செவ்வாய்க் கோளின் வடக்கு தாழ்நிலங்களுக்கும் தெற்கு மேட்டுநிலங்களுக்கும் இடையிலான எல்லையில் அமைந்துள்ள ஓர் இருண்ட இடமாகும். இது குறைந்த காப்புக் கவசம் கொண்ட எரிமலை என்று  செவ்வாய்  முழுக்கோள  அளக்கைக் கலத்தின் தரவுகளின் அடிப்படையில் கண்டுபிடிக்கப்பட்டது , ஆனால் முன்பு இது ஒரு சமவெளி என்று நம்பப்பட்டது , பின்னர் இது பெருஞ்சிர்ட்டிசு சமவெளி என்று அழைக்கப்பட்டது. இப்பகுதியின் பசால்டிக் எரிமலை பாறையிலிருந்து இருண்ட நிறம் வருகிறது.  இது தூசி இல்லாத பகுதி.

செவ்வாய்க் கோள் 2020  தரையூர்திப் பயணத்திற்கான தேர்ந்தெடுக்கப்பட்ட தரையிறங்கும் தளம்  யெசெரோ பள்ளம்  ஆகும். இந்நாற்கரப்பகுதியின் ஆயங்கள்: 18′51′′′′N 77′31′′08′′E / 18.8555′N 77.519′E / 18..519′′ ஆகும். பெருஞ்சிர்ட்டிசு சமவெளியின் வடகிழக்கு பகுதியும்  தரையிறங்கும் வாய்ப்புள்ள தளமாக கருதப்பட்டது.

## மேலும் காண்க

* உயரத்தின் அடிப்படையில் செவ்வாய்க் கோளில் உள்ள மலைகளின் பட்டியல்

## மேற்கோள்கள்

## வெளி இணைப்புகள்
* Syrtis Major map at ''Google Mars''

பகுப்பு:Coordinates on Wikidata
பகுப்பு:செவ்வாய்க் கோள்
பகுப்பு:மலைகள்
பகுப்பு:தெறிப்புக் கூறுபாடுகள்
அப்துல்லா குட்டி

**ஏ. பி. அப்துல்லாகுட்டி** (*Aruvanpalli Puthiyapurakkal Abdullakkutty * (பிறப்பு: 8 மே 1967) கேரளா மாநில அரசியல்வாதியும், 26 செப்டம்பர் 2020 முதல் பாரதிய ஜனதா கட்சியின் தேசியத் துணைத்தலைவராகவும், கேரளா மாநில பாரதிய ஜனதா கட்சியின் துணைதலைவராகவும் உள்ளார். இவர் இந்திய நாடாளுமன்றத்தின் மக்களவை உறுப்பினராக 1999 முதல் 2009 முடிய  கண்ணூர் மக்களவைத் தொகுதியிலிருந்து தேர்வு செய்யப்பட்டவர். மேலும் இவர் 2009 முதல் 2016 வரை கண்ணூர் சட்டமன்றத் தொகுதியிலிருந்து கேரளா சட்டமன்றத்திற்கு தேர்வு செய்யப்பட்டவர்.

அப்துல்லாகுட்டி 2019ல் இந்தியப் பிரதமர் நரேந்திர மோதி நடைமுறைப்படுத்திய தூய்மை இந்தியா இயக்கம் மற்றும் பிரதம மந்திரி உஜ்வாலா திட்டத்தைப் பாராட்டி முகநூலில் பதிவிட்டதால், இவர் இந்திய தேசிய காங்கிரசு கட்சியிலிருந்து நீக்கப்பட்டார்.

24 சூன் 2019 அன்று அப்துல்லாகுட்டி அமித் சா மற்றும் நரேந்திர மோதியைச் சந்தித்து பாரதிய ஜனதா கட்சியில் இணைந்தார். 2021ல் மலப்புரம் மக்களவைத் தொகுதி இடைத்தேர்தலில் அப்துல்லாகுட்டி தேசிய ஜனநாயகக் கூட்டணி சார்பில் வேட்பாளராக போட்டியிட்டு வெற்றி வாய்ப்பை இழந்தார்.

## மேற்கோள்கள்

## வெளி இணைப்புகள்
* 
* 
* 
* 
* 
* 

பகுப்பு:வாழும் மக்கள்
பகுப்பு:1967 பிறப்புகள்
பகுப்பு:கண்ணூர் மாவட்ட மக்கள்
பகுப்பு:கேரளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:கேரள சட்டமன்ற உறுப்பினர்கள்
பகுப்பு:கேரள மக்களவை உறுப்பினர்கள்
டேவிடு டோடு வில்கின்சன்

**டேவிடு டோடு வில்கின்சன்** (*David Todd Wilkinson*) (மே 13,1935 - செப்டம்பர் 5,2002) ஒரு அமெரிக்க அண்டவியலாளர் ஆவார் , இவர் அண்ட நுண்ணலை பின்னணி கதிர்வீச்சு (சி. எம். பி.) பற்றிய ஆய்வில் வல்லுனர்.

## கல்வி
வில்கின்சன் மே 13,1935 அன்று மிச்சிகனில் பிறந்தார் , மேலும் தனது முனைவர் பட்டத்தை மிச்சிகன் பல்கலைக்கழகத்தில் எச். ரிச்சர்ட் கிரேனின் மேற்பார்வையின் கீழ் இயற்பியலில் பெற்றார் .

## ஆராய்ச்சியும் தொழிலும்
வில்கின்சன் 1965 முதல் 2002 இல் ஓய்வு பெறும் வரை பிரின்சுடன் பல்கலைக்கழகத்தில் இயற்பியல் பேராசிரியராக இருந்தார். நாசாவின் இரண்டு செயற்கைக்கோள்கள் உட்பட பல பெரிய அண்ட நுண்ணலை பின்னணி  செய்முறைகளுக்கு அவர் அடிப்படை பங்களிப்புகளை வழங்கினார். அவற்றில்   அண்டப் பின்னணி ஆய்வி (COBE.), வில்கின்சன் நுண்ணலைச் சமச்சீரின்மை ஆய்வி (WMAP) அடங்கும் பின்னது,  ,2002, செப்டம்பர் 5  அன்று புற்றுநோயால் அவர் இறந்த பிறகு அவரது நினைவாக பெயரிடப்பட்டது.

## பாராட்டுகள்

* தகைமைமிகு கற்பித்தலுக்கான  பிரின்ஸ்டன் தலைவரின் விருது
* தேசிய அறிவியல் கல்விக்கழகத் தேர்வு (1983)
* ஜேம்சு கிரெய்க் வாட்சன் பதக்கம் (2001)

## மேற்கோள்கள்

## வெளி இணைப்புகள்
* John Mather and P. James E. Peebles, "David Todd Wilkinson", Biographical Memoirs of the National Academy of Sciences (2009)

பகுப்பு:அமெரிக்க அண்டவியலாளர்கள்
பகுப்பு:2002 இறப்புகள்
பகுப்பு:1935 பிறப்புகள்
பகுப்பு:அண்டவியலாளர்கள்
பகுப்பு:அமெரிக்க வானியலாளர்கள்
பங்கஜ் ஜோஷி (இயற்பியலாளர்)

**பங்கஜ் ஜோஷி** (பிறப்புஃ ஏப்ரல் 25,1953) ஒரு இந்திய வானியற்பியலாளரும் அண்டவியலாளரும் ஆவார் , அவரது ஆராய்ச்சி முதன்மையாக ஈர்ப்புக் குலைவும் காலவெளி  ஒற்றுமை ஆகிய பகுதிகளில் கவனம் செலுத்துகிறது. தேசிய,  பன்னாட்டு இதழ்களில் 200 க்கும் மேற்பட்ட கட்டுரைகளை வெளியிட்டுள்ளார். தற்போது அகமதாபாத் பல்கலைக்கழகத்தில் விண்வெளி மற்றும் அண்டவியல் பன்னாட்டு மையத்தின் நிறுவனராகவும் இயக்குநராகவும் இயற்பியல் பேராசிரியராகவும் உள்ளார்.

## விருதுகளும் கௌரவங்களும்

* உலக அறிவியல் அகாடமியின் தேர்ந்தெடுக்கப்பட்ட சக (TWAS) 2021
* INSA வைனு பப்பு விருது 2020
* இந்திய தேசிய அறிவியல் அகாடமியின் தேர்ந்தெடுக்கப்பட்ட சக (INSA) 2013
* இந்திய தேசிய அறிவியல் அகாடமியின் தேர்ந்தெடுக்கப்பட்ட சக (NASI) 2006
* ஈர்ப்பு ஆராய்ச்சி அறக்கட்டளை (யு. எஸ். ஏ.) ஈர்ப்புச் சரிவின் இறுதி விதி குறித்த ஆராய்ச்சிக்கான விருது 1991   
* பேராசிரியர். ஏ. சி. பானர்ஜி தங்கப் பதக்கம் மற்றும் தேசிய அறிவியல் அகாடமியின் நினைவு சொற்பொழிவு விருது (NASI)
* சி. வி. ராமன் விரிவுரை விருது அணுசக்தித் துறை (DAE)

## ஆராய்ச்சி மோனோகிராஃப்கள் புத்தகங்கள் மற்றும் மாநாட்டு நடவடிக்கைகள்

## குஜராத்தி மொழியில் புத்தகங்கள்

* 2011 இல் வெளியான திரைப்படம்
* 2008 (4வது பதிப்பு) 2011
* 2006 (3வது பதிப்பு 2010)
* 2004 இல் வெளியான திரைப்படம்
* 2002 ஆம் ஆண்டு
* 2000 ஆம் ஆண்டு
* குஜராத்தி மொழி பெயர்ப்பு பகுதி I மற்றும் II இது டீனேஜர்கள் தொடர் 1982 1984
* புரொடக்ஷன் மட்டுப்படுத்தல் 1985
* 1986 ஆம் ஆண்டு வெளியான அறிவியல்
* அறிவியல் மற்றும் அண்டவியல் பற்றிய பிரபலமான கட்டுரைகள் (1981 - 22 காலகட்டத்தில்)

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:1953 பிறப்புகள்
பகுப்பு:இந்திய அண்டவியலாளர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
நிசிம் கனேக்கர்

**நிசிம் கனேக்கர்** (பிறப்பு: செப்டம்பர் 11,1973) ஒரு இந்திய வானியற்பியலாளரும் டாட்டா அடிப்படை ஆராய்ச்சி நிறுவனத்தின் ரேடியோ வானியற்பியலுக்கான தேசிய மையப் பேராசிரியரும் ஆவார். எலக்ட்ரான் புரோட்டான் நிறை விகிதத்தின் பரிணாமம் குறித்த தனது ஆராய்ச்சிக்காக அறியப்பட்ட கனேக்கர் பன்னாட்டு வானியல் ஒன்றியத்தின் உறுப்பினராகவும் , அறிவியல் மற்றும் தொழில்நுட்பத் துறையின் ஸ்வர்ண ஜெயதி  ஆய்வுநல்கையைப் பெற்றவராகவும் உள்ளார். அறிவியல் ஆராய்ச்சிக்கான இந்திய அரசின் உச்ச நிறுவனமான அறிவியல் மற்றும் தொழில்துறை ஆராய்ச்சி மன்றம்   இவருக்கு 2017 ஆம் ஆண்டில் இயற்பியல் அறிவியலுக்கான அவரது பங்களிப்புகளுக்காக அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசை வழங்கியது.

## தேர்ந்தெடுக்கப்பட்ட நூல்தொகை
* 
* 
* 

## மேற்கோள்கள்

## மேலும் படிக்க
* 
* 

## வெளி இணைப்புகள்
* 
* 
* 

பகுப்பு:இந்திய அண்டவியலாளர்கள்
பகுப்பு:இந்திய வானியற்பியலாளர்கள்
பகுப்பு:வாழும் மக்கள்
பகுப்பு:1973 பிறப்புகள்
பகுப்பு:அண்டவியலாளர்கள்
சிகாம்புட் கொமுட்டர் நிலையம்

**சிகாம்புட் கொமுட்டர் நிலையம்** (ஆங்கிலம்: *Segambut Commuter Station* மலாய்: *Stesen Komuter Segambut*); சீனம்: 泗岩末) என்பது மலேசியா, கோலாலம்பூர், பெட்டாலிங் மாவட்டம், சிகாம்புட் நகரில் அமைந்துள்ள ஒரு கொமுட்டர் தொடருந்து நிலையம் ஆகும். கிள்ளான் துறைமுக வழித்தடத்தில் அமைந்துள்ள இந்த நிலையம் 1892-ஆம் ஆண்டில் இருந்து செயல்படுகிறது. நவம்பர் 1995-இல் மீண்டும் புதிதாகக் கட்டப்பட்டு மின்மயமாக்கப்பட்டது.

இந்த நிலையம் சிகாம்புட் நகரின் மையப் பகுதியில், தாமான் சேசாத்திரா (*Taman Sejahtera*) எனும் வீட்டுமனைப் பகுதியில் அமைந்துள்ளது. அத்துடன் கெப்போங் நகரத்தின் பெயர் இந்த கொமுட்டர் நிலையத்திற்கும் வைக்கப்பட்டு உள்ளது. மலேசியாவில் மிகப் பழைமையான தொடருந்து நிலையங்களில் இதுவும் ஒன்றாகும். அத்துடன், 1990-ஆம் ஆண்டுகளில் ஈயமண் கொண்டு செல்வதற்குப் பயன்படுத்தப்பட்ட தொடருந்து நிலையங்களில் இந்த நிலையமும் வரலாறு படைக்கின்றது.

## பொது

சிகாம்புட் கொமுட்டர் நிலையம், சிகாம்புட் புறநகர் பகுதியில் அதிகரித்து வந்த போக்குவரத்தை நிவர்த்தி செய்வதற்காக கட்டப்பட்டது. கெப்போங் புறநகர் பகுதிக்கு அருகே அமைந்துள்ள இந்த நிலையம்; கெப்போங் கொமுட்டர் நிலையம்; மற்றும் கெப்போங் சென்ட்ரல் நிலையங்களுக்குச் சில கிலோமீட்டர் தொலைவில் உள்ளது.

2006-ஆம் ஆண்டு ஜூலை 1-ஆம் தேதி திறக்கப்பட்ட கேடிஎம் கொமுட்டர் சேவைக்கு இந்த நிலையம் புதிய கூடுதல் சேவையை வழங்குகிறது.

### கிள்ளான் வழித்தட மேம்படுத்தல் பணிகள்

2018 சூன் முதல், கிள்ளான் துறைமுக வழித்தடத்தின் மேம்படுத்தல் பணிகளின் விளைவாக, இந்த நிலையத்திற்கான சேவைகள்; தஞ்சோங் மாலிம் - கெப்போங் சேவை; கிள்ளான் துறைமுகம் - சிகாம்புட் சேவை என இரு சேவைகளாகக் குறைக்கப்பட்டது.

கிள்ளான் துறைமுக வழித்தடத்தின் மேம்படுத்தல் காரணமாக சிகாம்புட் நிலையத்தில் ஒரு நாளைக்கு 13 முறை மட்டுமே தொடருந்துகள் நின்று சென்றன. மேம்படுத்தல் வேலைகள் இன்னும் முற்றுப் பெறவில்லை என அறியப்படுகிறது.

## பொது

2015-ஆம் ஆண்டில் இருந்து, சிகாம்புட் நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.

### அடிப்படை வசதிகள்

சிகாம்புட் கொமுட்டர் நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.

### சேவைகள்

சிகாம்புட் கொமுட்டர் நிலையம், சிகாம்புட் நகரத்திற்கும், அதன் புறநகர்ப் பகுதிகளுக்கும் மற்றும் சிகாம்புட் நகரத்திற்கு அருகிலுள்ள புறநகர் வீடுமனைப் பகுதிகளுக்கும் சேவை செய்கிறது. சிகாம்புட் நகருக்கான இந்தப் புதிய தொடருந்து நிலையம் 1995-ஆம் ஆண்டில் திறக்கப்பட்டது.

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் கொமுட்டர் தொடருந்து சேவைகளை வழங்குகிறது. அத்துடன் சிகாம்புட் நகரத்திற்கான முக்கிய தொடருந்து முனையமாகவும் செயல்படுகிறது.

## மேற்கோள்கள்

## மேலும் காண்க
* சிகாம்புட்
* கெப்போங்
* கோலா சிலாங்கூர்
* டாமன்சாரா
* பெட்டாலிங் ஜெயா

## வெளி இணைப்புகள்

* Segambut KTM Komuter Station

பகுப்பு:கோலாலம்பூர் கூட்டாட்சியின் தொடருந்து நிலையங்கள்
பகுப்பு:ரவாங்-சிரம்பான் வழித்தடம்
பகுப்பு:மலேசியத் தொடருந்து நிலையங்கள்
பகுப்பு:கிள்ளான் துறைமுக வழித்தடம்
நெப்டியூனியம் சிலிசைடு

**நெப்டியூனியம் சிலிசைடு** (Neptunium silicide) NpSi2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  நெப்டியூனியமும் சிலிக்கானும் சேர்ந்து இந்த இருமச் சேர்மம் உருவாகிறது. படிகங்களாக உருவாகும் நெப்டியூனியம் சிலிசைடு தண்ணீரில் கரையாது. நெப்டியூனியம் இருசிலிசைடு என்ற பெயராலும் இது அழைக்கப்படுகிறது.

## தயாரிப்பு
Heating நெப்டியூனியம்(III) புளோரைடு சிலிக்கான் தூளுடன் சேர்த்து வெற்றிடத்தில் சூடுபடுத்தினால் நெப்டியூனியம் சிலிசைடு உருவாகும்:

::\mathsf{ 4 NpF_3 + 11Si \ \xrightarrow{1500^oC}\ 4NpSi_2 + 3SiF_4 }

## இயற்பியல் பண்புகள்
நெப்டியூனியம் சிலிசைடு நாற்கோணப் படிக அமைப்பில்  I41/amd, என்ற இடக்குழுவில் a = 0.396 நானோமீட்டர், c = 1.367 நானோமீட்டர், Z = 4 என்ற செல் அளவுருக்களுடன் படிகங்களாக உருவாகிறது.

நெப்டியூனியம் இருசிலிசைடும் தண்ணீரில் கரையாது.

## வேதிப் பண்புகள்
நெப்டியூனியம் இருசிலிசைடு ஐதரசன் குளோரைடுடன் வினையில் ஈடுபடுகிறது:
::\mathsf{ NpSi_2 + 8HCl \ \xrightarrow\ NpCl_4 + 2SiH_4 }
## மேற்கோள்கள்

பகுப்பு:நெப்டியூனியம்(III) சேர்மங்கள்
பகுப்பு:சிலிசைடுகள்
நெப்டியூனியம்(IV) நைட்ரேட்டு

**நெப்டியூனியம்(IV) நைட்ரேட்டு** (Neptunium(IV) nitrate) Np(NO3)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் நைட்ரிக் அமிலமும்  சேர்ந்து இந்த சேர்மம் உருவாகிறது. சாம்பல் நிறப் படிகங்களாக இது உருவாகும். நீரில் கரையும். படிக நீரேற்றுகளாகவும் உருவாகும்.

## தயாரிப்பு
புதியதாகத் தயாரிக்கப்பட்ட நெப்டியூனியம்(IV) ஐதராக்சைடுடன் நீர்த்த நைட்ரிக் அமிலத்தை கூடுதலாகச் சேர்த்து வினைபுரியச் செய்தால் நெப்டியூனியம்(IV) நைட்ரேட்டு உருவாகும்.:
::\mathsf{ Np(OH)_4 + 4HNO_3 \ \xrightarrow{}\ Np(NO_3)_4 + 4H_2O }

## இயற்பியல் பண்புகள்
நெப்டியூனியம்(IV) நைட்ரேட்டு சாம்பல் நிறத்தில் நீருறிஞ்சும் படிகங்களாக உருவாகிறது. நெப்டியூனியம்(IV) நைட்ரேட்டு தண்ணீரில் கரையும். Np(NO3)4•2H2O என்ற வாய்ப்பாட்டைக் கொண்ட படிக நீரேற்றாகவும் இது உருவாகும்.

## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:நைட்ரேட்டுகள்
எட்மண்டு பெர்ட்சிங்கர்

**எட்மண்டு பெர்ட்சிங்கர்** (*Edmund Bertschinger*) (பிறப்பு 1958) ஒரு அமெரிக்க கோட்பாட்டு வானியற்பியலாளரும் அண்டவியலாளரும் மசாசூசட்சு தொழில்நுட்ப நிறுவனத்தில்  இயற்பியல் பேராசிரியரும் ஆவார்.

## தொழில் வாழ்க்கை
பெர்ட்ஷிங்கர் 1979 இல் கால்டெக்கில் இருந்து இயற்பியலில் இளங்கலை பட்டமும் , 1984 இல் பிரின்சுடன் பல்கலைக்கழகத்தில் வானியற்பியல் அறிவியலில் முனைவர் பட்டமும் பெற்றார்.  அவர் வர்ஜீனியா பல்கலைக்கழகத்தில் முதுமுனைவர் பதவிகளை வகித்தார்  பெர்க்லி ப.க.விலும்  பின்னர் 1986 இல் மசாசூசட்சு தொழில்நுட்ப நிறுவனத்தில்   இயற்பியல் உதவி பேராசிரியராக 1996 இல் முழுப் பேராசிரியராக ஆனார். 2007 முதல் 2013 வரை இயற்பியல் துறையின் தலைவராக பணியாற்றிய அவர் தற்போது இன்ஸ்டிடியூட் கம்யூனிட்டி அண்ட் ஈக்விட்டி அதிகாரியாக பணியாற்றுகிறார். வானியல்,  இயற்பியலில் பெண்கள் மற்றும் சிறுபான்மையினரை ஊக்குவிக்கும் பல்வேறு குழுக்களில் பணியாற்றியுள்ளார். குகென்கெய்ம் ஆய்வுநல்கை, வானியலுக்கான கெலன் பி. வார்னர் பரிசு உள்ளிட்ட பல உதவித்தொகைகளையும் விருதுகளையும் அவர் பெற்றுள்ளார். 2015 ஆம் ஆண்டில் அமெரிக்க அறிவியல் மேம்பாட்டுக் கழகம், 1996 ஆம் ஆண்டில் அமெரிக்க இயற்பியல் கழகத்தின் உறுப்பினராகத் தேர்ந்தெடுக்கப்பட்டார்.

பெர்ட்ஷிங்கர் விண்மீன் மண்டல உருவாக்கத்தின் பெரிய அளவிலான உருவகப்படுத்துதல்கள் (என் - பொருள் உருவகப்படுத்துதல்), விண்மீனக திசைவேக புலங்கள் பற்றிய ஆய்வு (தனித்துவமான திசைவேகம்) மற்றும் சார்பியல் வானியற்பியலில் உள்ள பல்வேறு சிக்கல்கள் ஆகியவற்றில் தனது பணிக்காக அறியப்படுகிறார். பிரபஞ்சத்தில் அண்டவியல் இடையூறு கோட்பாடு மற்றும் கட்டமைப்பு உருவாக்கத்தில் அவர் கணிசமான பங்களிப்புகளை வழங்கியுள்ளார்.

## தேர்ந்தெடுக்கப்பட்ட வெளியீடுகள்
*
*
*
*
*
*
*

## மேற்கோள்கள்

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க அண்டவியலாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:அண்டவியலாளர்கள்
இரேனியம் மூவாக்சைடு குளோரைடு

**இரேனியம் மூவாக்சைடு குளோரைடு** (*Rhenium trioxide chloride*) ReO3Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்றதாகவும்  காய்ச்சி வடிகட்டக்கூடியதாகவும் அபரகாந்தப் பண்பு கொண்ட திரவமாகவும் இது காணப்படுகிறது. மேலும் இது ஓர் இரேனியம் ஆக்சிகுளோரைடு வகை சேர்மமாகும்.

## தயாரிப்பு
இரேனியம் மூவாக்சைடு சேர்மத்தை குளோரினேற்றம் செய்து இரேனியம் மூவாக்சைடு குளோரைடு தயாரிக்கப்படுகிறது:
:

## வேதி வினைகள்
இலூயிசு காரங்களுடன் இரேனியம் மூவாக்சைடு குளோரைடு வினைபுரிந்து ReO3ClL2 என்ற வாய்ப்பாடு கொண்ட கூட்டு விளைபொருட்களைக் கொடுக்கிறது.

இரேனியம் மூவாக்சைடு குளோரைடு நீராற்பகுப்பு வினைக்கு உட்பட்டு பெர் இரேனிக்கு அமிலமாக மாறுகிறது.

## கட்டமைப்பு
1.71 மற்றும் 2.22 Å பிணைப்பு இடைவெளிகள் கொண்ட  Re-O மற்றும் Re-Cl பிணைப்புகளால் ஆக்கப்பட்ட நாற்கோண கட்டமைப்பை  இரேனியம் மூவாக்சைடு குளோரைடு ஏற்றுக்கொள்கிறது. இதற்கு நேர்மாறாக இரேனியம் மூவாக்சைடு புளோரைடு (ReO3F) எண்முக இரேனியம்  மையங்களுடன் பல்லுருவப் படிகக்கட்டமைப்பை ஏற்கிறது. 
## மேற்கோள்கள்

பகுப்பு:இரேனியம் சேர்மங்கள்
பகுப்பு:குளோரைடுகள்
கென்னத் வெள்ளைப் பல் எலி

**கென்னத் வெள்ளைப்பல் எலி** (*Kenneth's white-toothed rat*)(***பெரில்மிசு மேக்கென்சீயே*** ) என்பது முரிடே குடும்பத்தில் உள்ள கொறிணி சிற்றினமாகும். இது சீனா, இந்தியா, மியான்மர் மற்றும் வியட்நாமில் காணப்படுகிறது. இந்தியாவில் இது பிரம்மபுத்திரா ஆற்றின் தென்கரையில் காணப்படுகிறது. 

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கொறிணிகள்
மீன்பிடி படகு (ஓவியம்)

பகுப்பு:ஓவியங்கள்
**மீன்பிடி படகு** (*The Fishing Boat*) 1865ஆம் ஆண்டு பிரெஞ்சு ஓவியர் குஸ்தாவ் கோர்பெட் வரைந்த ஓவியமாகும். கித்தான் துணியில் எண்ணெயில் வண்ணத்தில் வரையபடப்பட்ட இந்த ஓவியம், ட்ரூவில்லிக்கு அருகிலுள்ள பிரெஞ்சு கடற்கரையில் ஒரு கடற்கரை மீன்பிடி படகை சித்தரிக்கிறது. இது தற்போது நியூயார்க்கில் உள்ள பெருநகரக் கலை அருங்காட்சியத்தின் சேகரிப்பில் உள்ளது.

1865 இலையுதிர்காலத்தில் கோர்பெட் விரைவாகத் தயாரித்த 35 எண்ணெய் வண்ண ஓவியங்களின் வரிசையில் இதுவும் ஒன்றாகும். அந்தக் காலத்தின் பல கடல் ஓவியங்களைப் போலல்லாமல், இந்த ஓவியத்தில் படகானது ஒரு சிறிய உறுப்பாகக் காட்சிப்படுத்தப்படாமல்  ஓவியத்தின் மைய அம்சமாக இருந்தது. *மீன்பிடிப் படகு*  ஓவியம் 1899 ஆம் ஆண்டில் கையகப்படுத்தப்பட்டபோது, மெட் சேகரிப்பில் நுழைந்த கோர்பெட்டின் முதல் படைப்பாக அமைந்தது. 

## மேற்கோள்கள்
பெளவர் வெள்ளைப் பல் எலி

**பெளவர் வெள்ளைப் பல் எலி** (*Bower's white-toothed rat*)(*பெரில்மிசு போவர்சி*) என்பது தென்கிழக்கு ஆசியாவைச் சேர்ந்த முரிடே குடும்பத்தில் உள்ள கொறிணி சிற்றினமாகும்.

## வாழிடமும் பரவலும்
பெளவர் வெள்ளைப் பல் எலி சீனா, இந்தியா, இந்தோனேசியா, லாவோஸ், மலேசியா, மியான்மர், தாய்லாந்து, வியட்நாம் ஆகிய நாடுகளில் காணப்படுகிறது. தோட்டங்கள், மிதவெப்பமண்டல மற்றும் மலைக்காடுகள், பயிரிடப்பட்ட வயல்வெளிகள், புதர் நிலங்கள் மற்றும் காடுகள் உள்ளிட்ட பல்வேறு வகையான வாழ்விடங்களில் இது காணப்படுகிறது.

## மேற்கோள்கள்

பகுப்பு:கொறிணிகள்
செவ்வாய் நாள்

செவ்வாய்க் கோளில் சூரிய எழுச்சிசெவ்வாய்க் கோளில் சூரிய மறைவுImages captured by InSight
**சோல்** (இலத்தீன் வார்த்தையான சன்) என்பது செவ்வாய் கோளில் அமையும் ஒரு சூரிய நாள் , அதாவது செவ்வாய் - நாள். ஒரு சோல் என்பது செவ்வாய்  கோளில் ஒரு பார்வையாளரால் காணப்பட்ட அதே நெட்டாங்கில் (சூரியன்) சூரியனின் இரண்டு தொடர்ச்சியான திரும்புதல்களுக்கு இடையிலான வெளிப்படையான இடைவெளி காலம் ஆகும். செவ்வாய்  கோளில் நேரத்தை முடிவு செய்வதற்கான பல அலகுகளில் இதுவும் ஒன்றாகும்.

ஒரு சோல் என்பது ஒரு புவி நாளை விட சற்று நீளமானது. இது தோராயமாக 24 மணி நேரம் 39 மணித்துளிகள் 35 நொடிகள் நீளம் கொண்டது. ஒரு செவ்வாய் ஆண்டு என்பது தோராயமாக 668 சோல்களாகும் , இது தோராயமாக 687 புவி நாட்கள் அல்லது 1.88 புவி ஆண்டுக்குச் சமம்.

## மேற்கோள்கள்

பகுப்பு:காலம்
பகுப்பு:நாட்கள்
பகுப்பு:கால அளவுகள்
பகுப்பு:செவ்வாய்க் கோள்